
A thaiföldi áradás hatása a merevlemezpiacra

A számítógépek egyik legfőbb alkatrésze a merevlemez, fontos adatokat tárolunk rajta, melyeket biztonságban szeretnénk tudni. Ezeknek az eszközöknek a piaca 2011. év végén komoly válságba jutott, mivel a túlzottan központosított termelés miatt egy természeti csapás egyszerűen megbéníthatta a gyárakat, illetve közvetett hatást gyakorolva a munkások otthonait fenyegette, vagy meg is semmisítette. Az árak az egekbe szöktek, a raktárkészletek jóformán kifogytak. Bemutatásra fognak kerülni a mai technológiai fejlettségi szint elérésének körülményei, a merevlemezek jelentősége, illetve az árváltozás elemzése után a lehetséges jövőbeli alternatívákat is meg fogjuk tekinteni.



